**KAUNO R. LAPIŲ PAGRINDINĖS MOKYKLOS 2023 m. VIDAUS ĮSIVERTINIMAS**

2023 m. gegužės mėn. mokyklos veiklą vertino išorinis auditas, todėl stipriosios, silpnosios ir tobulintinos veiklos pasirinktos remiantis išorinio vertinimo duomenimis. Stiprioji šių metų sritis – rodiklis 4.2.3. Mokyklos tinklaveika (raktinis žodis atvirumas). Silpnoji - rodiklis 1.2.2. Mokyklos pasiekimai ir pažanga (raktinis žodis pasiekimų ir pažangos pagrįstumas).Tobulintina - rodiklis 2.2.2. Ugdymosi organizavimas (raktinis žodis diferencijavimas, individualizavimas, suasmeninimas).

2023 m. pasirinkta tobulinti sritis 4.2.1. Veikimas kartu. Mokytojai, siekdami ugdymo kokybės pamokose, kolegialiai mokėsi vieni iš kitų pagal programą „Kolega-kolegai“, per metus 83 proc. mokytojų vedė bent 1 atvirą pamoką kolegoms. 83 proc. mokytojų stebėjo ir metodinėse grupėse aptarė bent po 1 kito kolegos vestą pamokas. Kovo mėn. organizuotas kolegialaus grįžtamojo ryšio metodinis gerosios patirties sklaidos renginys „Sėkmės dirbtuvės“, kuriame mokytojai dalinosi patirtimi apie mokymąsi bendradarbiaujant, pastoliavimą, naujas IT programas. 20 proc. mokytojų dalinosi gerąja efektyvių metodų taikymo pamokose patirtimi. 30 proc. mokytojų apklausoje teigė, kad tai, ką sužinojo naujo „Sėkmės dirbtuvėse“, sėkmingai panaudojo savo pamokose.

Lapkričio mėnesį organizuotoje apklausoje 96 proc. mokytojų teigė, kad mokyklos mokytojai dalinasi gerąja patirtimi ir naujiems kolegoms padeda integruotis į mokyklos kolektyvą. 95 proc. teigė, kad mokyklos mokytojai stebi vienas kito pamokas ir aptaria jas tarpusavyje, tiek pat mano, kad kartu džiaugiamės pavykusiais projektais, pasiekimais, laimėjimais. 94 proc. manymu, mokykloje santykiai grindžiami kolegialia pagalba.

Apklausoje nustatytos žemiausios vertės: 65 proc. mano, kad mokytojai kartu su kolegomis ruošiasi pamokoms, 83 proc., kad mokytojų interesai atvirai aptariami diskusijose. 84,5 proc. teigimu mokykloje yra įtvirtintos kolegialaus grįžtamojo ryšio formos ir kolektyve į klaidas žiūrima kaip į mokymosi galimybę. 85 proc. su kolegomis aptaria mokymosi turinį.

Didžiausias poreikis keisti: 93 proc. nurodo dalinimąsi savo mokymo(si) medžiaga su kitais kolegomis. 90 proc. – mokyklos problemas galima atvirai aptarti pokalbiuose su mokyklos vadovais ir aš jaučiuosi mokyklos bendruomenės dalimi. 87,5 proc. – konfliktai mūsų mokykloje sprendžiami korektiškai, geranoriškai.

Stiprioji 2023 m. metų veiklos sritis – rodiklis 4.2.3. Mokyklos tinklaveika (raktinis žodis atvirumas). Mokykla yra užmezgusi tvarius socialinius ryšius su Kauno rajono Švietimo centru, Kauno pedagogų kvalifikacijos centru, kurie padėjo mokytojams, pagalbos specialistams tobulinti dalykines ir pedagogines kompetencijas, organizuodami įvairius seminarus ir mokymus.

2023 m. gegužės mėn. mokykla, įgyvendindama „Kokybės krepšelio“ projektą ir siekdama dalinti gerąją patirtimi, bendradarbiavo su kitomis Kauno r. mokyklomis: VDU Ugnės Karvelis, Vilkijos ir Babtų gimnazijomis, Zapyškio pagrindine mokykla organizuodama patirties sklaidos konferenciją, skaitytas pranešimas „Kokybės krepšelio projekto veiklų tvarumo perspektyvos Lapių pagrindinėje mokykloje“ dalyvaujančioms mokykloms.

Siekdama mokinių socialinės ir emocinės pažangos, mokykla bendradarbiavo ir įvairią veiklą plėtojo su vietos įstaigomis: Lapių seniūnija, Lapių laisvalaikio sale, Lapių bendruomenės centru, Lapių darželiu, policija, bažnyčia bei seniūnijos bendruomene. Siekta, kad mokinių ugdymas būtų neatsiejamas nuo vietos bendruomenės kultūros: mokiniai aktyviai savanoriavo tradiciniame Lapių tvarumo festivalyje, prieš Vėlines talkininkavo tvarkant bažnyčios aplinką, seniūnijos ūkininkai mielai bendradarbiavo su mokykla įgyvendinant mokinių socializacijos ir prevencijos projektus. Glaudžiai bendradarbiauta su Lapių darželiu. Aplinkosaugos klubas „Anemone“ yra įkūręs „Eco ir miškas“ mokyklėlę, sudaręs mokymo programą, pagal kurią darželinukams vedė pamokėles aplinkosauginėmis temomis bei mokė priešmokyklinukus. Lapių darželio ugdytiniai – dažni svečiai bibliotekos organizuojamose edukacijose. Palaikyti glaudūs ryšiai su Kauno miškų urėdijos Vytėnų girininkija: kartu organizuoti STEAM žygiai prie bebrų užtvankos, atlikti tiriamieji darbai miške.

Mokyklos pastate įsikūrusi Lapių miestelio biblioteka. Mokyklos mokiniai ir mokytojai naudojasi bibliotekos ištekliais, skaitykla, dalyvauja bibliotekos organizuojamuose renginiuose, kartu rengia įvairius projektus ir akcijas.

Stiprinant fizinio aktyvumo ir sveikos gyvensenos poreikius bei įgūdžius itin aktyviai bendradarbiauta su Kauno r. Visuomenės sveikatos centru, Lietuvos sporto universitetu.

2023 m. mokykloje pradėjo dirbti karjeros specialistas, kuris padėjo mokiniams ugdytis karjeros kompetencijas, būtinas sėkmingam mokymosi krypties, profesijos ar darbinės veiklos pasirinkimui: bendradarbiauta su buvusiais mokyklos mokiniais (vedė pamokas mokyklos mokiniams), Kauno maisto pramonės ir prekybos mokymo centru, KTMC mechanikos skyriumi. Prganizuotos įvairios teminės veiklos

Partnerystė plėtota su VŠĮ „Plaukimo klubas“, vykdytos plaukimo pamokos 2 klasių mokiniams įgyvendinant projektą „Mokėk plaukti ir saugiai elgtis vandenyje – 2022 / 23“.

Mokykloje vyksta daug neformaliojo švietimo užsiėmimų: Baltijos jūrų skautai, VŠĮ Edulandas, Formaliojo ir neformaliojo ugdymo pedagogų asociacija Finupa, Briks 4 Kidz, Lietuvos šachmatų mokykla, karate, Tornado krepšinio mokykla, gatvės šokiai, 3D modeliavimas, žaidimai ir robotai. Mokinių, dalyvaujančių neformaliajame švietime mokykloje ir už mokyklos ribų, skaičius 2023 m. siekia 87 proc. (plg. 2022 m. siekė 87 proc., 2021 m. siekė 78,5 proc.).

Mokykla savo pasiekimais atvirai dalinasi socialiniame tinkle FB ir internetinėje svetainėje, kuri šiuo metu yra atnaujinama.

Silpnoji 2023 m. sritis – rodiklis 1.2.2. Mokyklos pasiekimai ir pažanga (raktinis žodis pasiekimų ir pažangos pagrįstumas). Stebint pamokas (2023 m. stebėtos 33 pamokos) matyti, kad dalis mokytojų yra įvaldę įvairias vertinimo strategijas ir būdus, momentinius vertinimo įrankius: Kahoot, Mentimeter, Plickers, Classroom screen, Quizizz, Quizlet, Socrative, kuriuos naudoja gilesniam kiekvieno mokinio galių pažinimui, ugdymo(si) proceso bei daromos stebėjimui ir įvertinimui bei mokinio mokymosi sunkumų diagnozavimui laiku. Tačiau šis dalykas fiksuotas tik 40 proc. stebėtų pamokų.

Tobulintina sritis 2024 m. pasirinkta rodiklis 2.2.2. Ugdymosi organizavimas (raktinis žodis diferencijavimas, individualizavimas, suasmeninimas). Iš 33 2023 m. stebėtų pamokų 21 pamokoje (63 proc.) buvo fiksuotas diferencijavimas, individualizavimas arba personalizavimas. Siektina, kad 2024 m. 75 proc. pamokų būtų fiksuojamas diferencijavimas, individualizavimas arba personalizavimas. Užduodamų namų darbų diferencijavimas, individualizavimas arba personalizavimas – 30 proc. Siekti, kad visose klasėse būtų nustatyti visų mokinių mokymosi stiliai ir į juos atsižvelgiant būtų planuojamos ir organizuojamos įvairios ugdymo(si) veiklos. Kiekvienam mokiniui sudaryta galimybė patirti įvairius mokymosi būdus ir formas, išbandyti įvairias užduotis ir kuo įvairesnes veiklas skirtinguose kontekstuose, atkreipiant dėmesį į mokinių individualius poreikius bei gebėjimus. 50 proc. pamokų derinti individualų, partnerišką, grupinį, visos klasės mokymąsi.